วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
2 ก.ค. 2558

ASL SECURITIES
ภาครวมตลาดภาคเช้า: ดัชนีหุ้นเช้านี้ไทย ลดลงต่อ ปิดลบที่ 1,496.75(-0.52%) กรอบ 1,495-1,506  สวนทางตลาดต่างๆ มีแรงกดดันจากกลุ่มธนาคารที่หนี้เสียมีแนวโน้มสูงขึ้น จึงปรับลดประมาณการกำไร ตัวที่ฉุดดัชนีลงมากคือ KBANK SCB TUF BBL PTTEP KTP PTT TMB แม้ดัชนีต่างประเทศและในภูมิภาคยังคงเป็นบวก เพราะคลายความกังวลต่อปัญหาหนี้กรีซที่มีท่าทีประนีประนอมมากขึ้น และขานรับตัวเลขภาคเอกชนของสหรัฐที่มีการจ้างงานเพิ่มขึ้นเกินคาดรวมถึงข้อมูลของภาคการผลิตที่แข็งแกร่ง  
ดัชนีความเชื่อมั่นผู้บริโภคเดือน มิ.ย.อยู่ที่ 74.4 โดยดัชนีความเชื่อมั่นผู้บริโภคปรับตัวลดลงเป็นเดือนที่ 6 ต่ำสุดในรอบ 1 ปี เพราะ ธปท. ปรับลดคาดการณ์จีดีพีเหลือโต 3.0% จากโต 3.8% จากเศรษฐกิจมีความเสี่ยงที่จะขยายตัวต่ำและฟื้นตัวช้า ราคาพืชผลทางการเกษตรอยู่ในระดับต่ำ รวมถึงภาวะภัยแล้งในปัจจุบัน, ผู้บริโภคยังกังวลเกี่ยวกับการฟื้นตัวของเศรษฐกิจโลก ที่จะส่งผลกระทบเชิงลบต่อการส่งออกและเศรษฐกิจของไทย  การส่งออกของไทยในเดือนพ.ค.ลดลง 5%, ปัจจัยบวก ได้แก่ กนง.คงดอกเบี้ยไว้ที่ 1.5% และราคาน้ำมันปรับตัวลดลง
แนวโน้มตลาดและหุ้นที่น่าสนใจภาคบ่าย 
คาดแกว่งตัวในกรอบ 1,495-1,507
แนวโน้มภาคบ่ายเชิงเทคนิค: ดัชนีสามารถยืนตัวบนแนวรับสำคัญที่ 1,495 ได้ หากช่วงบ่ายยังสามารถยืนต่อได้ มีโอกาสรีบาวน์กลับขึ้นทดสอบจุดสูงสุดของวันที่ 1,507
 
UNIQ (ราคาปิดภาคเช้า 16.90)
แนะนำซื้อ ราคาสามารถทำจุดสูงสุดใหม่ พร้อมเกิดสัญญาณ   ซื้อใน MACD มีเป้าหมายแรกที่ 18.80
 
PYLON (ราคาปิดภาคเช้า 12.1)
แนะนำซื้อ ราคาสามารถยืนตัวบนแนวรับได้ พร้อมเกิด  สัญญาณกลับตัวในกราฟรายชั่วโมง มีแนวโน้มกลับขึ้นรีบาวน์ทดสอบจุดสูงสุดเดิมที่ 13.6